Քանի որ Հայաստանն ու Իրանը հարևան երկրներ են, թույլ տվեք նաև շատ կարճ անդրադառնալ իմ կարծիքով մի արտակարգ ձեռքբերման, դա Համատեղ գործողությունների համալիր ծրագիրն է, որ ստորագրվել հոկտեմբերի 18-ին: Իրանի կողմից միջուկային զենքի ձեռք բերումը կանխելու ու միջուկային ծրագիրը բացառապես խաղաղ նպատակների ծառայեցնելն ապահովելու հարցում դա կարևոր շրջադարձային քայլ էր: Ուզում եմ փաստել, որ Հայաստանը տարիների ընթացքում հետևել է Իրանի նկատմամբ միջազգային պատժամիջոցներին, ինչը հետևանքներ է ունեցել Հայաստանի ու վերջինիս տնտեսության վրա. Միացյալ Նահանգների կառավարությունը դա հասկանում է ու գնահատում: Սա հստակ մատնացույց է արել, թե ինչպիսի լրջությամբ է Հայաստանը վերաբերում միջազգային հանրության մեջ իր ունեցած դերակատարմանը: Միջազգային այս միասնականության շնորհիվ էր, որ հնարավոր եղավ դիվանագիտական ճանապարհով համաձայնության գալ և կանխել Իրանի կողմից միջուկային զենք ստեղծելու հնարավորությունը: